proxectonos/corpus_dominio_legal_administrativo_tmp huggingface dataset:
ORDE do 23 de outubro de 2001 pola que se declara de interese galego a Fundación San Froilán e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/11/2001

Con data do 9 de outubro de 2001 foi publicada no Diario Oficial de Galicia a orde da Consellería da Presidencia e Administración Pública, do 21 de setembro de 2001, pola que se clasifica como de interese social a Fundación San Froilán e se adscribe á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto cubrir necesidades sociais, preferentemente en temas de axuda e asistencia ó colectivo da terceira idade e, polo tanto, á construcción e mantemento de residencias de terceira idade, á dotación de material adecuado ó seu funcionamento, á conservación de edificios e adquisición de inmobles adecuados para aquel fin; ó mantemento e formación do persoal necesario para o funcionamento das instalacións e, en xeral, á realización de actividades conducentes a crear no seo das instalacións un ambiente favorable á convivencia dos residentes.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación San Froilán, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación San Froilán no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cum
primento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 23 de outubro de 2001.
José María Hernández Cochón
Conselleiro de Sanidade e Servicios Sociais
ORDE do 24 de outubro de 2001 pola que se declara de interese galego a Fundación Residencia Tercera Edad de Chantada e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/11/2001

Con data do 13 de xullo de 2001 foi publicada no Diario Oficial de Galicia a orde da Consellería da Presidencia e Administración Pública, do 30 de xuño de 2001, pola que se clasifica como de interese benéfico-social a Fundación Residencia Tercera Edad de Chantada e se adscribe á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto:
a) O mantemento dunha residencia da terceira idade na vila de Chantada; a dotación de material adecuado ó seu funcionamento, conservación de edificios e adquisición de inmobles adecuados para aquel fin.
b) O mantemento de persoal necesario para o funcionamento da residencia.
c) A promoción de actividades conducentes a crear no seo da residencia un ambiente favorable á convivencia dos residentes.
d) Acoller no seo da residencia a tódalas persoas que pola súa idade ou situación especial non dispoñan doutras persoas, medios ou lugares onde poidan ser atendidos.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación Residencia Tercera Edad de Chantada, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Residencia Tercera Edad de Chantada no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado canto sexan necesarias.
Santiago de Compostela, 24 de outubro de 2001.
José María Hernández Cochón
Conselleiro de Sanidade e Servicios Sociais
CORRECCIÓN de erros.-Resolución do 1 de agosto de 2001 pola que se resolve o concurso público para a concesión de bolsas para formación de doutores en grupos de investigación que teñan proxectos vixentes convocadas no anexo I da Orde do 20 de abril de 2001 (Diario Oficial de Galicia do 30 de abril) e bolsas de predoutoramento (nova adxudicación e segunda prórroga), convocado no anexo IV da Orde do 1 de febreiro de 2001 (Diario Oficial de Galicia do 6 de febreiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/11/2001

Advertido erro no anexo V da mencionada resolución, procede efectua-las oportunas correccións:
Na páxina 10.847, no anexo V, na columna correspondente a solicitante onde di: «LEMUIS DE LA IGLESIA, UXIA», debe dicir: «LEMUS DE LA IGLESIA, UXIA».
ORDE do 6 de novembro de 2001, conxunta da Consellería da Presidencia e Administración Pública e da Consellería de Agricultura, Gandería e Política Agroalimentaria, pola que se amplía o prazo de presentación dos xustificantes de gasto de axudas concedidas ó amparo da orde conxunta de ámbalas consellerías do 4 de xullo de 2001, pola que se aproban as bases que rexerán as convocatorias de axudas e bolsas correspondentes ó programa do Plan Galego de Investigación Agraria e de Investigación e Desenvolvemento Tecnolóxico (Diario Oficial de Galicia número 136, do 13 de xullo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/11/2001

As consellerías da Presidencia e Administración Pública e Agricultura, Gandería e Política Agroalimentaria dictaron a orde conxunta do 4 de xullo de 2001, pola que se aproban as bases que rexerán as convocatorias de axudas e de bolsas correspondentes ó Programa de Investigación Agraria do Plan Galego de Investigación Agraria e de Investigación e Desenvolvemento Tecnolóxico, e se procede á súa convocatoria.
No punto 9 do anexo II da devandita orde establécese que o prazo de que dispoñen os beneficiarios dos proxectos de investigación empresarial para achega-los documentos requiridos para proceder ó libramento das axudas correspondentes remata o 15 de novembro, do exercicio correspondente á anualidade de que se trata.
Tendo en conta o atraso producido na resolución das devanditas axudas, motivado polo longo proceso de avaliación dos proxectos, considérase preciso amplia-lo prazo de xustificación dos investimentos realizados no ano 2001 polos beneficiarios destas axudas.
En consecuencia, e en aplicación do disposto no artigo 49 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, e en uso das atribucións que nos foron concedidas,
DISPOÑEMOS:
Artigo único.-Amplia-lo prazo de presentación dos xustificantes de gasto correspondentes ós investimentos do ano 2001 das axudas concedidas ó abeiro do anexo II da Orde do 4 de xullo de 2001, conxunta da Consellería da Presidencia e Administración Pública e da Consellería de Agricultura Gandería e Política Agroalimentaria, ata o día 30 de novembro de 2001.
Santiago de Compostela, 6 de novembro de 2001.
Jaime Pita VarelaJuan Miguel Diz Guedes
Conselleiro da PresidenciaConselleiro de Agricultura,
e Administración PúblicaGandería e Política
Agroalimentaria
RESOLUCIÓN do 26 de outubro de 2001, da Dirección Xeral de Xustiza, pola que se anuncia a exposición pública das listas definitivas das solicitudes admitidas e excluídas dos programas correspondentes ás axudas do fondo de acción social do ano 2001 para o persoal ó servicio da Administración de xustiza destinado na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/11/2001

Rematados os traballos da repartición do fondo de acción social para o ano 2001 e de conformidade co establecido nos puntos 6 e 7 do acordo da comisión paritaria de acción social sobre os criterios de repartición do fondo de acción social para o exercicio 2001 para o persoal ó servicio da Administración de xustiza nesta Comunidade Autonóma, ó que se lle deu publicidade por Resolución do 10 de maio de 2001 da Dirección Xeral de Xustiza (DOG nº 104, do 30 de maio), e unha vez transcorrido o prazo de alegacións previsto no punto segundo da Resolución do 22 de setembro de 2001 pola que se anunciaba a exposición pública das listas provisionais (DOG nº 190, do 1 de outubro), esta dirección xeral
DISPÓN:
Primeiro.-Aprobar e dar publicidade ás listas definitivas das solicitudes admitidas e excluídas correspondentes ós programas I, II e III: axuda fillos e estudios fillos, estudios funcionarios e axuda minusválidos respectivamente, que estarán expostas no taboleiro de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no servicio de xerencia.
Segundo.-Que a contía do programa I verase incrementada polos sobrantes do programa II e III.
Terceiro.-Contra esta resolución que esgota a vía administrativa poderán presentar recurso potestativo de reposición ante a directora xeral de Xustiza no prazo dun mes ou ser impugnada directamente ante o Xulgado do Contencioso-Administrativo competente no prazo de dous meses, ámbolos dous prazos contados a partir do día seguinte ó da publicación da presente resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común e artigos 14, 25 e 46 da Lei 29/1998, do 23 de xullo, reguladora da xurisdicción contencioso-administrativa.
Santiago de Compostela, 26 de outubro de 2001.
Mª Reyes Carabel Pedreira
Directora xeral de Xustiza
ORDE do 30 de outubro de 2001 pola que se concede o Premio Galicia á Innovación Empresarial, correspondente ós Premios Galicia de Investigación 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/11/2001

Por orde da Consellería da Presidencia e Administración Pública do 26 de xuño de 2001 (DOG do 2 de xullo), convocouse o Premio Galicia á Innovación Empresarial, correspondente ós Premios Galicia de Investigación 2001.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Concederlle o Premio Galicia á Innovación Empresarial, correspondente ós Premios Galicia de Investigación 2001, á empresa Innaves, S.A., pola súa contribución ó desenvolvemento de tecnoloxía para a innovación empresarial.
Esta orde pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 30 de outubro de 2001.
Jaime Pita Varela
Conselleiro da Presidencia e Administración Pública
DECRETO 286/2001, do 11 de outubro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de obra número 94 do Plan de Obras e Servicios 2001, accesos a Arxiz desde A Xesteira (concello de Taboada).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/11/2001

A Deputación Provincial de Lugo, en sesión celebrada o día 27 de xullo de 2001, aprobou o proxecto de obra nº 94 do Plan de Obras e Servicios 2001, accesos a Arxiz desde A Xesteira e na sesión do 31 de xullo de 2001, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 1 de outubro de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 14 de setembro de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación esta vén dada pola existencia dun camiño rural en lamentable estado de conservación que é intransitable na época invernal, e dada a inminencia da chegada do inverno,
caracterizado polas fortes choivas, é polo que se fai urxente e necesario o alargamento e mellora deste camiño que non reúne condicións axeitadas para o tráfico rodado.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de outubro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de obra nº 94 do Plan de Obras e Servicios 2001, accesos a Arxiz desde a Xesteira.
Santiago de Compostela, once de outubro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 27 de xuño de 2001 pola que se insire o municipio de Celanova na zona territorial 1ª para efectos das axudas públicas en materia de vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/07/2001

De conformidade co disposto no número 1º do artigo 9 do Decreto 345/1998, do 20 de novembro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 1186/1998, do 12 de xuño, para o período 1998-2001, para efectos de determina-lo prezo máximo de venda das vivendas de protección pública, doutras vivendas xa construídas con adquisición protexida e das vivendas de promoción pública, o municipio de Celanova foi integrado dentro da zona territorial 2ª.
Non obstante, Celanova presenta unhas características no que atinxe á promoción de vivendas e preparación de solo, que aconsella a súa inclusión no grupo daqueloutros municipios da provincia de Ourense que quedaron definidos como pertencentes á zona territorial 1ª no referido decreto, pois de feito presenta unhas condicións obxectivas moi semellantes canto ós factores que se teñen en conta para a súa integración na mesma zona.
Débese ter en conta, ademais, que Celanova é cabeceira de comarca localizada na zona de influencia da capital ourensá, o municipio conta cunha poboación de 6.000 habitantes e unha elevada demanda de vivendas, un dinámico sector da construcción e un avanzado planeamento urbanístico desde o ano 1969, xa que dispón de Plan Xeral de Ordenación Urbana revisado en 1995.
Polo cal, e en virtude do previsto na disposición adicional segunda do referido Decreto 345/1998, do 20 de novembro, e en uso das facultades que teño atribuídas
DISPOÑO:
Que nas zonas territoriais establecidas no artigo 9 do Decreto 345/1998, do 20 de novembro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 1186/1998, do 12 de xuño, para o período
1998-2001, para efectos de determina-lo prezo máximo de venda das vivendas de protección pública, doutras vivendas xa construídas con adquisición protexida e das vivendas de promoción pública, se insira Celanova entre os municipios incluídos na Zona territorial 1ª que se relacionan no anexo do dito decreto.
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de xuño de 2001.
José Cuiña Crespo
Conselleiro de Política Territorial,
Obras Públicas e Vivenda
ORDE do 6 de novembro de 2001 pola que se nomea a Adela Josefa Rey Abilleira e a Antonio Sánchez Suárez vocais do padroado da Fundación Benéfica Manuel Ventura Figueroa.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 16/11/2001

Por orde desta consellería, do 2 de novembro de 1995 (DOG nº 213, do 7 de novembro) procedeuse á regulación, con carácter provisional, do padroado da Fundación Manuel Ventura Figueroa, instituído no ano 1784 polos testamenteiros de Manuel Ventura Figueroa patriarca das Indias, arcebispo de Laodicea e Gobernador do Consello e Cámara de Castela.
Restablecida a actividade fundacional e co obxecto de conseguir unha maior funcionalidade para a consecución dos fins fundacionais, fíxose necesario proceder á modificación do padroado regulado pola citada Orde do 2 de novembro de 1995 e en consecuencia dictouse a Orde do 2 de novembro de 2001 (DOG nº 87, do 7 de maio) pola que se modifica a do 2 de novembro de 1995 pola que se nomea con carácter provisional o padroado da fundación.
No artigo único desta orde noméase con carácter provisional o padroado da fundación, correspondéndolle á Consellería da Presidencia e Administración Pública a designación de tres vocais, dos que polo menos dous, serán parentes do fundador.
Na súa virtude,
DISPOÑO:
Artigo único.
Nomear a Adela Josefa Rey Abilleira, en grao de parentesco 2º con 9º co fundador e a Antonio Sánchez Suárez, vocais do padroado da Fundación Benéfica Manuel Ventura Figueroa.
Disposición adicional
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de novembro de 2001.
Jaime Pita Varela
Conselleiro da Presidencia
e Administración Pública
CORRECCIÓN de erros.-Lei 4/2001, do 31 de maio, reguladora da mediación familiar.
PRESIDENCIA — I. DISPOSICIÓNS XERAIS — 19/11/2001

Advertido erro na páxina 8.117, na data de sinatura, cómpre face-la oportuna corrección:
Onde di: «Santiago de Compostela, catro de maio de dous mil un.», debe dicir: «Santiago de Compostela, trinta e un de maio de dous mil un.».
ORDE do 29 de outubro de 2001 pola que se adxudican axudas económicas para as corporacións locais que sexan titulares de escolas-fogar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/11/2001

Por Orde do 14 de xuño de 2001 (Diario Oficial de Galicia do 27 de xuño), convócanse axudas económicas para as corporacións locais que sexan titulares de escolas-fogar e regúlase o seu outorgamento no presente exercicio económico.
A comisión constituída segundo establece o punto quinto da orde da convocatoria, en reunión celebrada o día 2 de outubro de 2001, acordou propoñe-la adxudicación das ditas axudas, por tanto, esta consellería
DISPÓN:
Primeiro.-Adxudicarlles axudas ós concellos titulares de escolas fogar solicitantes que se relacionan no anexo I desta orde, nas contías que se indican.
Segundo.-Para facer efectivo o pagamento das axudas, os beneficiaros presentarán antes do 15 de novembro de 2001, a completa xustificación dos gastos mediante certificación do órgano que teña atribuídas as facultades de control do cumprimento da finalidade para a que foi concedida a axuda e da aplicación dos fondos destinados para tal efecto.
As xustificacións das axudas serán dirixidas á Dirección Xeral de Centros e Inspección Educativa, rúa San Lázaro, nº 107, 15771 Santiago de Compostela.
Cuarto.-Contra esta orde que esgota a vía administrativa, poderá interpoñerse recurso contencioso-administrativo ante o órgano da xurisdicción contencioso-administrativa competente no prazo de dous meses a partir do día seguinte ó da notificación da resolución, de conformidade co disposto na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de outubro de 2001.
Celso Currás Fernández
Conselleiro de Educación e Ordenación Universitaria
ANEXO I
Concello de Sarria: 2.552.380 pesetas.
Concello de Monforte de Lemos: 1.647.620 pesetas.
CORRECCIÓN de erros.-Decreto 174/2001, do 29 de xuño, polo que se acepta a cesión a título gratuíto á Comunidade Autónoma de Galicia dunha parcela, no termo municipal de Vigo (Pontevedra), para a construcción dun conservatorio de música.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/11/2001

Advertidos erros no devandito decreto, publicado no Diario Oficial de Galicia nº 143, do 24 de xullo, cómpre face-las seguintes correccións:
No artigo 1º, parágrafo 3º, onde di: «a dita parcela está inscrita no Rexistro da Propiedade nº 3 de Vigo,
no libro 649, folio 176, predio nº 50.641, inscrición 1ª, a favor do Concello de Vigo (Pontevedra)», debe dicir: «a dita parcela está inscrita no Rexistro da Propiedade nº 3 de Vigo, no libro 652, folio 56, predio nº 50.797, inscrición 1ª, a favor do Concello de Vigo (Pontevedra)».
DECRETO 203/2001, do 13 de setembro, polo que se dispón que cese Pilar Rojo Noguera como delegada provincial da Consellería de Cultura, Comunicación Social e Turismo en Pontevedra.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 14/09/2001

En virtude do establecido no artigo 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo, logo de deliberación do Consello da Xunta de Galicia na súa reunión do día trece de setembro de dous mil un,
DISPOÑO:
Que cese, por petición propia, Pilar Rojo Noguera como delegada provincial da Consellería de Cultura, Comunicación Social e Turismo en Pontevedra, agradecéndolle os servicios prestados.
Santiago de Compostela, trece de setembro de dous mil un.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ORDE do 13 de setembro de 2001 pola que se dispón que o secretario xeral da Consellería da Presidencia e Administración Pública se encargue do despacho dos asuntos da Secretaría Xeral para as Relacións coas Comunidades Galegas.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 14/09/2001

Producido o cesamento do titular da Secretaría Xeral para as Relacións coas Comunidades Galegas, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita seretaría xeral,
DISPOÑO:
Artigo único.-O desenvolvemento das accións e o exercicio das competencias propias da Secretaría Xeral para as Relacións coas Comunidades Galegas, que figuran no Decreto 261/1994, do 29 de xullo, e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular ó secretario xeral da Consellería da Presidencia e Administración Pública.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de setembro de 2001.
Jaime Pita Varela
Conselleiro da Presidencia e Administración
Pública
ORDE do 14 de setembro de 2001 pola que se dispón que o secretario xeral da Consellería de Sanidade e Servicios Sociais se encargue do despacho dos asuntos da Dirección Xeral de Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 14/09/2001

Producido o cesamento da titular da Dirección Xeral de Servicios Sociais, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Dirección
Xeral de Servicios Sociais, que figuran no Decreto 48/1998, do 5 de febreiro, polo que se establece a estructura orgánica dos servicios centrais da Consellería de Sanidade e Servicios Sociais, modificado polo Decreto 69/2001, do 22 de marzo, e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular ó secretario xeral da Consellería de Sanidade e Servicios Sociais.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de setembro de 2001.
José Mª Hernández Cochón
Conselleiro de Sanidade e Servicios Sociais
DECRETO 204/2001, do 13 de setembro, polo que se dispón que cese Corina Porro Martínez como directora xeral de Servicios Sociais da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 14/09/2001

En virtude do establecido no artigo 4.13º e 34.2º da Lei de Galicia 1/1983, do 22 de febreiro, reguladora de la Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e Servicios Sociais, logo de deliberación do Consello da Xunta de Galicia na súa reunión do día trece de setembro de dous mil un,
DISPOÑO:
Que cese, por petición propia, Corina Porro Martínez como directora xeral de Servicios Sociais da Consellería de Sanidade e Servicios Sociais, agradecéndolle os servicios prestados.
Santiago de Compostela, trece de setembro de dous mil un.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
ORDE do 3 de setembro de 2001 pola que se nomean os membros integrantes da Comisión Galega de Bioética.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 13/09/2001

O Decreto 177/2000, do 22 de xuño, polo que se regula a creación e autorización dos comités de ética asistencial, dispón na disposición adicional primeira que por orde da Consellería de Sanidade e Servicios Sociais se regulará a creación, composición e funcións da Comisión Galega de Bioética, que terá como ámbito xeográfico e institucional de actuación a Comunidade Autónoma de Galicia, e que actuará como órgano asesor da consellería nesta materia.
En consecuencia, por orde da Consellería de Sanidade e Servicios Sociais do 13 de febreiro de 2001 (DOG nº 45, do 5 de marzo) créase a Comisión Galega de Bioética. Nos seus artigos 3 a 7 determina a composición da citada comisión.
Na súa virtude, e no uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro,
DISPOÑO:
Artigo único.-Noméanse como membros da Comisión Galega de Bioética as persoas que a continuación se relacionan:
-Presidente: Francisco J. López Rois, director xeral da División de Asistencia Sanitaria.
-Vocais:
Ángel Carracedo Álvarez, doutor en medicina e cirurxía.
José Pérez Vilariño, doutor en ciencias políticas e socioloxía.
César Álvarez Vázquez, licenciado en dereito.
Fernando Márquez Gallego, licenciado en medicina e cirurxía.
Santiago Tomé Martínez de Rituerto, doutor en medicina e cirurxía.
Luis Alba Ordás, licenciado en medicina e cirurxía.
José Noval Cinza, diplomado en enfermería e licenciado en dereito.
Nieves Domenech García, doutora en ciencias biolóxicas.
Ángeles Freire Fojo, licenciada en farmacia.
Elisardo Becoña Iglesias, doutor en psicoloxía.
-Secretario: Luis Matos Espiño, funcionario da Consellería de Sanidade e Servicios Sociais.
O secretario será o responsable da Secretaría Técnica.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de setembro de 2001.
José Mª Hernández Cochón
Conselleiro de Sanidade e Servicios Sociais
DECRETO 201/2001, do 13 de setembro, polo que se dispón que cese Fernando Amarelo de Castro como secretario xeral para as Relacións coas Comunidades Galegas.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 14/09/2001

En virtude do establecido no artigo 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública, logo de deliberación do Consello da Xunta de Galicia na súa reunión do día trece de setembro de dous mil un,
DISPOÑO:
Que cese, por petición propia, Fernando Amarelo de Castro como secretario xeral para as Relacións coas Comunidades Galegas, agradecéndolle os servicios prestados.
Santiago de Compostela, trece de setembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 202/2001, do 13 de setembro, polo que se dispón que cese José Manuel Baltar Blanco como delegado provincial da Consellería de Agricultura, Gandería e Política Agroalimentaria en Ourense.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 14/09/2001

En virtude do establecido no artigo 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria, logo de deliberación do Consello da Xunta de Galicia na súa reunión do día trece de setembro de dous mil un,
DISPOÑO:
Que cese, por petición propia, José Manuel Baltar Blanco como delegado provincial da Consellería de Agricultura, Gandería e Política Agroalimentaria en Ourense, agradecéndolle os servicios prestados.
Santiago de Compostela, trece de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política Agroalimentaria
RESOLUCIÓN do 24 de setembro de 2001, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros do convenio colectivo da empresa Peugeot Citroën Automóviles España, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/11/2001

Visto o escrito da empresa Peugeot Citroën Automóviles España, S.A., que tivo entrada nesta delegación provincial o día 24 de setembro de 2001, no que manifestan que houbo un erro na resolución pola que se acordaba a inscrición, depósito e publicación do convenio colectivo do seu centro de traballo en Vigo (publicado no DOG nº 106, do 1-6-2001), concretado na manifestación de que pola parte social o dito convenio foi subscrito polo comité de empresa e as centrais sindicais, cando debería dicir polos sindicatos, Sindicato Independente de Traballadores en Citroën en Pontevedra (SITC), Unión Xeral de Traballadores (UGT), e Confederación Intersindical Galega (CIG), tal como aparece reflectido no artigo 1 do seu texto.
Que ó abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito
ou aritméticos existentes nos seus actos, esta delegación provincial
ACORDA:
Primeiro.-Rectifica-lo erro material producido na resolución desta delegación provincial do 23 de abril de 2001, pola que se acorda a inscrición, depósito e publicación do devandito convenio, na forma explicitada.
Segundo.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Terceiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Cuarto.-Dispoñe-la súa publicación no Diario Oficial de Galicia.
Vigo, 24 de setembro de 2001.
Antonio Coello Bufill
Delegado provincial de Pontevedra
ORDE do 11 de outubro de 2001 pola que se autoriza o cambio de denominación do Instituto de Educación Secundaria de Fisterra (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/11/2001

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba
o Regulamento orgánico dos institutos de educación secundaria (DOG nº 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 11 de outubro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Fisterra.
Localidade: Fisterra.
Código do centro: 15027915.
Denominación: Instituto de Educación Secundaria de Fisterra.
Nova denominación: Instituto de Educación Secundaria Fin do Camiño.
CORRECCIÓN de erros.-Resolución do 19 de outubro de 2001, da Secretaría Xeral de Investigación e Desenvolvemento, pola que se adxudican as bolsas para persoal auxiliar de investigación (técnicos especialistas en FP-2), convocadas na letra B do anexo III da Orde do 1 de febreiro de 2001 (Diario Oficial de Galicia do 6 de febreiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/11/2001

Advertidos erros na Resolución do 19 de outubro de 2001, publicada no Diario Oficial de Galicia nº 207, do 25 de outubro, cómpre face-la seguinte corrección:
Na páxina 13.831, no anexo II, na rama/especialidade: agraria/explotacións agropecuarias, os nomes que figuran na seguinte orde:
DNI
Apelidos e nome
Centro por orde
de preferencia
33536050-A
Rodríguez Buide, Emilio
S-06
33350855-G
Pena Rego, Berta
S-06
33350346-R
Trigo Quiroga, Marcos
S-06
Deben quedar como a continuación se indica:
DNI
Apelidos e nome
Centro por orde
de preferencia
33350346-R
Trigo Quiroga, Marcos
S-06
33350855-G
Pena Rego, Berta
S-06
33536050-A
Rodríguez Buide, Emilio
S-06
RESOLUCIÓN do 5 de novembro de 2001, da Secretaría Xeral da Consellería da Presidencia e Administración Pública, pola que se emprazan as persoas interesadas no recurso contencioso-administrativo 01/0000361/2000, interposto polo Comité de Empresa do Persoal Laboral da Consellería de Educación e Ordenación Universitaria da Coruña contra o Acordo do Consello da Xunta de Galicia do 11 de febreiro de 2000 (Diario Oficial de Galicia número 39, do 25 de febreiro) polo que se modifica a relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/11/2001

Na Sección Primeira da Sala do Contencioso-Administrativo do Tribunal Superior de Xustiza de Galicia estase a tramitar recurso contencioso-administrativo nº 01/0000361/2000, interposto polo Comité de Empresa do Persoal Laboral da Consellería de Educación e Ordenación Universitaria da Coruña contra o acordo do Consello da Xunta de Galicia do 11 de febreiro de 2000 (DOG nº 39, do 25 de febreiro) polo que se modifica a relación de postos de traballo da Consellería de Educación e Ordenación Universitaria.
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo referido ó tribunal, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días a contar desde o día seguinte da publicación da presente resolución no Diario Oficial de Galicia.
Santiago de Compostela, 5 de novembro de 2001.
Pablo Figueroa Dorrego
Secretario xeral da Consellería da Presidencia
e Administración Pública
ORDE do 6 de agosto de 2001 pola que se fixa o prezo de venda ó público da publicación Como afronta-la esquizofrenia. Unha guía para familiares e coidadores.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/09/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, sinala no seu artigo 6 a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 6 de agosto de 2001.
José María Hernández Cochón
Conselleiro de Sanidade e Servicios Sociais
ANEXO
-Como afronta-la esquizofrenia. Unha guía para familiares e coidadores: 2.136 pesetas (12,84 euros).
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para o programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/09/2001

Advertido erro na referida resolución, publicada no DOG nº 142, do 23 de xullo de 2001, procede face-la seguinte corrección:
-Na páxina 10.068, o anexo III modelo 2 substitúese polo que se publica a continuación.
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para os programas de apoio á continuidade e mellora competitiva da Peme galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/09/2001

Advertidos erros na referida resolución, publicada no DOG nº 142, do 23 de xullo de 2001, procede face-las seguintes correccións:
-Nas páxinas 10.037 a 10.041, o anexo III substitúese polo que se publica a continuación.
-Na páxina 10.043, substitúese igualmente o anexo III modelo 3 polo que se publica a continuación.
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica de salvamento e reestructuración a empresas en crise.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/09/2001

Advertido erro na referida resolución, publicada no DOG nº 142, do 23 de xullo de 2001, procede face-la seguinte corrección:
-Na páxina 9.999, o anexo II modelo 2 substitúese polo que se publica a continuación.
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica ós programas de especialización laboral.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/09/2001

Advertido erro na referida resolución, publicada no DOG nº 142, do 23 de xullo de 2001, procede face-la seguinte corrección:
-Na páxina 10.083, o anexo II modelo 1 substitúese polo que se publica a continuación.
RESOLUCIÓN do 12 de setembro de 2001 pola que se lle concede a Medalla de Galicia na súa categoría de prata á Unidade do Corpo Nacional de Policía adscrita á Comunidade Autónoma de Galicia.
PRESIDENCIA — III. OUTRAS DISPOSICIÓNS — 13/09/2001

Examinado o expediente relativo á concesión da Medalla de Galicia na súa categoría de prata á Unidade do Corpo Nacional de Policía adscrita á Comunidade Autónoma de Galicia, en atención á brillante traxectoria profesional nos seus dez anos de actuación ó servicio da sociedade e das institucións de Galicia, e visto o dictame emitido pola Comisión Asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, e o artigo 4º, parágrafo segundo, do mencionado decreto, na redacción dada polo Decreto 166/1995, do 16 de xuño, en virtude das competencias que me confire o referido decreto,
RESOLVO:
Concederlle a Medalla de Galicia na súa categoría de prata á Unidade do Corpo Nacional de Policía adscrita á Comunidade Autónoma de Galicia.
Santiago de Compostela, doce de setembro de dous mil un.
Manuel Fraga Iribarne
Presidente
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/09/2001

Advertido erro na referida resolución, publicada no DOG nº 142, do 23 de xullo de 2001, procede face-la seguinte corrección:
-Na páxina 10.013, o anexo III modelo 2 substitúese polo que se publica a continuación.
RESOLUCIÓN do 9 de xullo de 2001, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros do convenio colectivo da empresa Cancris Vigo, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/09/2001

Visto o escrito dos asinantes do convenio colectivo da empresa Cancris Vigo, S.L., publicado no Diario Oficial de Galicia nº 89, do 9-5-2001 e no BOP nº 80, do 25-4-2001, con número de código 3603432, que tivo entrada nesta delegación provincial o día 4 do mes que andamos, no que ámbalas dúas partes acordan proceder á emenda de defectos ou erros existentes no convenio colectivo, afectando o artigo 10, anexo I, onde se di: inclúese un complemento de transporte de 10.860 pesetas mensuais durante a vixencia do presente convenio igual para tódalas categorías profesionais, etc. Este parágrafo non cita os acordos adoptados, posto que debería dicir: inclúese un complemento de transporte de 10.860 pesetas mensuais durante a vixencia do presente convenio igual para tódalas categorías profesionais, excepto, para as seguintes categorías:
-Persoal obreiro non afecto ás montaxes e obras.
-Persoal administrativo.
-Persoal técnico.
Este complemento só será aboado nos meses efectivamente traballados, non devengándose en períodos de incapacidade laboral ou vacacións. Polo seu carácter extrasalarial, non se terá en conta nas cotizacións á Seguridade Social, segundo o artigo 75 da Lei xeral da Seguridade Social, nin o apartado de axudas de custo, nin o complemento de transporte.
Que ó abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos, existentes nos seus actos, esta delegación provincial
ACORDA:
Primeiro.-Rectifica-lo erro material sufrido no artigo 10, anexo I, parágrafo derradeiro, no sentido que figura transcrito.
Segundo.-Ordena-la súa inscrición no libro de rexistro de convenios colectivos de traballo, desta delegación provincial, e a notificación ás representacións económica e social da comisión negociadora.
Terceiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Cuarto.-Dispoñe-la súa publicación no BOP e no Diario Oficial de Galicia.
Vigo, 9 de xullo de 2001.
Antonio Coello Bufill
Delegado provincial de Pontevedra
DECRETO205/2001, do 27 de agosto, polo que se declara de utilidade pública e urxente execución a concentración parcelaria da zona de Vilariño, 2º sector (Cambados-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 14/09/2001

A parroquia de Vilariño, que pertence ó concello de Cambados, está situada ó oeste da provincia de Pontevedra, resultando afectadas pola concentración parcelaria aproximadamente 120 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día vintesete de agosto de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Vilariño, 2º sector (Cambados-Pontevedra).
Artigo 2º
O perímetro da zona será, en principio, o correspondente ós terreos non concentrados do sur da parroquia de Vilariño. O referido perímetro quedará
en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados o asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de agosto de dous mil un.
Manuel Fraga Iribarne
Presidente
Juan Miguel Díz Guedes
Conselleiro de Agricultura, Gandería e Política
Agroalimentaria